Document ID: 31991R1577

KOMISSION ASETUS (ETY) N:o 1577/91,
annettu 11 päivänä kesäkuuta 1991,
kuivattavaksi tarkoitettujen tiettyjen viinirypälelajikkeiden viljelyyn myönnettävän tuen soveltamista koskevista yksityiskohtaisista säännöistä annetun asetuksen (ETY) N:o 2911/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 6 artiklan 6 kohdan,
sekä katsoo, että
hehtaaritukijärjestelmän hyvä toimiminen edellyttää muun muassa yhteisön tuen maksamista samalle pinta-alalle samanaikaisesti; edellä mainitun periaatteen kanssa yhteensopivina olisi pidettävä ainoastaan maatalouden tuotantorakenteiden parantamiseksi myönnettyjä tukia, poisluettuna kaikki korvaukset tulonmenetyksestä näiden tasoitustukien hakuaikana; samoin olisi pidettävä myös poisluettuna tukia tai korvauksia, joista on säädetty yhteisistä toimenpiteistä Kreikan viininviljelyalan rakenteiden parantamiseksi 1 päivänä huhtikuuta 1985 annetussa neuvoston asetuksessa (ETY) N:o 895/85(3), sellaisena kuin se on muutettuna asetuksella (ETY) N:o 3768/85(4), ja Kreetan (Kreikka) viiniviljelmiä vahingoittaneen viinikirvan torjumiseksi tarkoitetulle toimintaohjelmalle Euroopan maatalouden ohjaus- ja tukirahaston myöntämästä tuesta 5 päivänä heinäkuuta 1989 tehdyssä komission päätöksessä(5); tämän vuoksi olisi joustettava voimassa olevista säännöksistä ja täsmennettävä niitä ja muutettava komission asetuksen (ETY) N:o 2911/90(6) 3 artikla, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2911/90 3 artiklan 2 kohdan d alakohta seuraavasti:
"d) tuottajan ilmoitus, että kyseiset alueet tai niiltä korjattavat tuotteet eivät ole tukihakemusten kohteena muiden säännösten perusteella, erityisesti niiden, jotka liittyvät tulonmenetyksen korvaamiseen kuivattavien viinirypäleiden osalta sovellettaessa
- neuvoston asetusta (ETY) N:o 895/85(*),
- 5 päivänä heinäkuuta 1989 tehtyä komission päätöstä(**).
(*) EYVL N:o L 97, 4.4.1985, s. 2.
(**) EYVL N:o C 188, 25.7.1989, s. 4."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä kesäkuuta 1991.

Labels: 18
17
6